經數: 一八五四

經名: 二諦義卷上

頁數: 八一

上	欄

也. 大論釋往生品云. 問云. 前習應品. 明無菩

薩則無去來. 今何故說有菩薩有去來耶. 釋

云. 不相違. 爲凡說無去來. 爲聖說有去來. 爲

聖說無去來. 爲凡說有去來. 然去來無去來

還是二諦. 則爲凡說二諦. 爲聖說二諦. 大意

與中論同也. 然師復明爲凡說有爲聖說空爲

凡聖說空有. 此都三節說二諦義. 前爲凡夫

說二諦. 不爲聖人說二諦. 亦就迷悟能所判

如前也. 次釋法品. 問法品何意爲凡說二諦.

爲聖說二諦耶. 解云. 爲凡說我無我. 如前爲

凡說有無令轉悟不有無. 我無我亦爾. 衆生

迷1我無我. 爲其說我說無我. 令離2我無我.

離我卽離常. 離無我卽離斷. 令其離斷常悟

中道故. 爲凡說我無我也. 爲聖人說我無我

者. 聖人解我無我. 是故爲聖人說我無我. 無

爲凡說我無我. 凡迷我無我. 爲聖人說我無

我. 非是聖迷我無我故爲說我無我. 但聖人

聞我無我. 卽解我無我故. 爲說我無我. 大論

引天問經中說. 羅漢最後邊身能說我無我

不. 解云. 能說故聖人解我無我也. 又云. 如軍

防密號唯防人解餘不解. 說我無我. 唯聖八

解. 餘人不解. 以聖人能解我無我故. 爲聖人

說我無我也. 中論旣然. 往生品類爾可知也.

問凡夫迷我無我. 爲凡說我無我. 令悟我無

我. 可有益. 聖人解我無我. 爲聖人說何益耶.

解云. 此不就利益爲說. 直明凡不解我無我

聖解我無我. 以聖解我無我故. 爲聖說我無

我. 此爲益凡. 利他不自利. 如阿難稱我聞. 爲

益衆生也. 次大師3云. 爲凡說有爲聖說空者.

中	欄

此之凡聖是所化緣. 稟敎凡聖. 有於凡實. 爲

凡說有令悟不有. 空於聖實. 爲聖說空令悟

不空. 令凡聖說有無悟不有無. 亦令凡悟不

凡. 令聖悟不聖. 不凡不聖中道正法. 故云. 非

凡夫行. 非賢聖行. 是菩薩行也. 又爲凡說有

爲聖說空者. 明隨凡說有隨聖說無如一色.

於凡有於聖無. 隨凡說色有. 隨聖說色無. 色

未曾有無也. 此正爲對由來不義. 彼云. 三假

爲世諦理. 四亡爲眞諦理. 有二諦道理. 今明.

隨凡說有. 隨聖說無. 乃是隨凡隨聖說有無.

何處有二諦道理耶. 爲是義故. 云爲凡聖說

有無也. 此則釋爲衆生竟. 次釋說法. 然說法

凡有三種. 或具說二諦. 或但說第一義諦不

說世諦. 或但說世諦不說第一義諦. 此三種

□出經論. 大智論釋往生品云. 問曰. 前習應

品. 明菩薩習應波若. 不見菩薩. 不見波若. 無

菩薩無波若. 今何意復說有菩薩往生來生

耶. 答曰. 前明無菩薩無波若者. 就第一義諦

門說波若. 今說菩薩往生者. 就世諦門說波

若. 此就二諦說波若也. 又涅槃經云. 善男子

莫入甚深空定. 何以故. 大衆鈍故. 當以世諦

而解說之. 此亦就二諦說涅槃不聞聞義. 前

云莫入甚深定定大衆鈍故. 卽是就第一義諦

門說. 當以世諦而解說之. 此卽是就世諦門

說也. 大智論云欲說第一義悉檀故. 說波若

波羅蜜經. 此卽但說第一義諦. 又大經云與

彌勒共論世諦五百聲聞不覺不知. 此. 4卽但

說世諦. 雖復三種不. 如來所說. 不出二諦

也. 問何意如來說法不出二諦耶. 解云. 二諦

下	欄

卽是四悉檀. 三悉檀卽是世諦. 第一義悉檀卽

是第一義諦. 四悉檀攝十二部經. 攝八萬四

千法藏. 攝法旣□. 二諦攝法亦盡. 此就不盡

盡明義也. 以二諦攝法盡故. 如來就二諦說

法也. 問曰. 二諦與四悉檀攝法皆盡. 何意諸

佛依二諦說法. 不依四悉檀說耶. 解云. 通皆

得. 旣依二諦說. 亦依四悉檀說. 別卽不例何

者此有義. 欲明諸佛所說皆實. 金剛波若云.

如來是眞語者實語者. 是故依二諦說. 四悉

檀名. 不的主實. 是故不依四悉檀說也. 問不

依四悉檀說法. 用四悉檀何爲. 解云. 二諦是

所依. 依二諦說四悉檀法. 此亦兩種. 各取一

義明. 實而說義名四悉檀. 說而實義稱二諦.

此卽依於二諦. 方便屬緣不同. 是故有四種

悉檀也. 問若爲依二諦說四悉檀耶. 解云. 依

第一義諦說第一義悉檀. 依世諦說三悉檀.

依第一義諦說. 合而不開. 依世諦說. 開而不

合. 以依第一義諦還說第一義悉檀故. 合而

不開. 依世諦說三悉檀故. 開而不合也. 問何

意依第一義諦合而不開. 依世諦開而不合

耶. 解云. 旣有二諦. 那□倂合開. 眞俗因緣.

開合因緣. 問等是二諦因緣. 何故第一義

說合而不開. 世諦開而不合耶. 解云. 世諦是

空有. 第一義諦是有空. 第一義諦. 差別無差

別. 世諦無差別差別. 第一義諦二不二. 世諦

不二二. 爲是故. 世諦開而不合. 第一義諦合

而不開也

問依第一義諦說第一義悉檀者. 諸賢聖眞知

諸法性空. 還依彼所悟性空. 而說諸法本來

經數: 一八五四

經名: 二諦義卷上

頁數: 八二

上	欄

無生寂滅. 此可解. 若爲依一世諦說三悉檀

耶. 解云. 三悉檀□依世諦故說. 甁衣車乘等

法. 於世間爲實. 名之爲世諦. 依世諦說世界

悉檀. 如說輪軸輻輞和合爲車. 五陰和合爲

人. 如此說者. 卽世界悉檀. 故大論云. 人等世

界故有. 第一義卽無. 此卽依世諦說世界悉

檀也. 依世諦說對治悉檀者. 衆生略有三毒

之病. 廣卽八萬四千塵勞之病. 有三法藥八

萬四千波羅蜜. 對治此病. 名對治悉檀. 何故

名對治. 以藥撥病. 以藥治病. 名對治悉檀. 如

此藥病相治. 卽依世諦說對治悉檀. 故論云.

對治故有. 實性卽無. 當知. 是依世諦說對治

悉檀也. 依世諦說各各爲人者. 前明三法藥

八萬四千波羅蜜. 治三毒八萬四千塵勞. 卽

明一切法盡. 更何所論耶. 解云. 於各各爲人

中. 更欖之. 何故諸佛經說. 或說我或說無我.

適說常. 斯須說無常. 何故或說是舍那或說

是釋迦. 或說淨或說不淨. 何故前後更相違

反耶. 是故次明各各爲人悉檀. 昔爲邪常故

說無常. 明諸佛緣覺尙捨無常身. 今爲三修

封執故說常. 昔爲鈍根故說三. 今爲著三故

說一. 爲大根緣故說是舍那. 爲小乘人故說

是釋迦. 如此等□是爲緣不同. 無相違也. 此

卽依世諦說三悉檀也. 依第一義諦說第一

義悉檀者. 卷前三種. 明不生不滅不動不倚.

何處有人有車有藥有病有人有法有常有無

常有三有一. 如是畢竟淸淨名第一義悉檀.

爲是義故. 云依二諦說四悉檀法也. 此卽依

二諦說四悉檀法竟. 今次明依二諦就二諦

中	欄

門說法. 然四悉檀唯是二諦. 但合離爲異. 離

二諦爲四悉檀. 合四悉檀爲二諦. 四悉檀實

義名二諦. 二諦究竟義名四悉檀. 就二諦門

說法者. 大有三意. 一者說世諦說第一義諦.

令衆生悟第一義諦. 二者說二諦令離有無

二見. 三者說有無令悟非有非無. 說二悟不

二也. 說二諦令悟第一義諦者. 如最初所辨.

世間顚倒謂諸法有. 於世間是實. 名之爲諦.

諸賢聖眞知顚倒性空. 於聖人是實. 名之爲

諦. 此則開凡聖得失二諦. 令衆生悟第一義

諦. 明凡夫世人顚倒謂有. 聖人眞知顚倒性

空. 令捨有入空改凡悟聖擧失從得. 衆生改

凡成聖者. 悟第一義故也. 若不悟第一義諦.

則不能改凡成聖捨失從得. 良由悟第一義

諦. 乃能改凡成聖捨失從得. 爲是義故. 開眞

俗凡聖得失二諦. 令悟第一義諦也. 說二諦

令離有無二見者. 故大品經云. 菩薩住二諦.

爲衆生說法. 論釋云. 爲著有見衆生. 說第一

義諦. 爲著無見衆生故說世諦. 爲著有無二

見衆生故. 菩薩住二諦說法也. 肇師論亦爾.

借有以出無. 借無以出有. 借有以出無. 住世

諦破無見. 借無以出有. 住第一義破有見. 故

說二諦破二見也. 說二諦令悟不二者. 如華

嚴明一切有無法了達非有非無. 此卽說有

無悟非有非無. 說二悟不二. 此卽理敎義也.

一切經論. 凡有所說者. 不出此三種也. 然前

說二諦令悟第一義諦. 此二諦卽有得有失.

諸法性空. 顚倒謂有名諦. 卽是失諦. 諸賢聖

眞知性空. 卽是得諦. 故此二諦有得有失也.

下	欄

次說二諦令離二見者. 此二諦□是失. 何者.

爲著有衆生說第一義. 爲著空衆生說世諦.

此有無□是衆生所著. 是故皆失也. 次說二

悟不二. 此二諦□得. 何者. 因二悟不二. 二卽

是理敎. 不二卽是敎理. 二卽中假. 不二卽假

中. 二卽體用. 不二卽用體. 故此二諦是得也.

次□前二諦凡諦聖諦. 世諦是凡諦. 性空1卽

聖諦. 第二二諦. □是凡諦. 爲著有衆生說空.

爲著空說有. 借有破無. 借無破有. 此之有無

□是凡夫諦也. 然復有聖諦義. 何者. 所借有

無是病皆凡. 能借有無□藥皆聖也. 第三二

諦. 二悟不二假中義. 此二諦□聖. 何者如中

論云. 因緣所生法. 我說卽是空. 亦爲是假名.

亦是中道義. 從來明. 此是三是義. 一因緣卽

是空. 二是2假. 三是中. 此之二諦. 豈凡夫所

知. 唯聖能了. 又非二乘所及. 但菩薩境界也.

問何故就二諦說法. 說二諦有何利益耶. 解

云. 略出兩論文. 一者中論四諦品云. 若人不

能知分別於二諦. 卽於深佛法不知眞實義

明. 若不解二諦. 於深佛法不知眞實. 若了二

諦. 於深佛法卽知眞實義. 故知. 說二諦有大

利益. 二者十二門論觀性門云. 若人不知二

諦. 則不得自利他利共利. 若知二諦則得三

利. 此之二論互出耳. 然此二益攝一切益盡.

中論明知深佛法益. 十二門明利衆生益. 上

心下化. 不出二益也. 問若爲人不知二諦無

利益耶. 解云. 佛法中卽薩衛方廣不知二諦.

大損佛法. 何者. 薩衛等計一切法皆有. 則不

識如來第一義諦. 由識第一義諦所以成聖.

經數: 一八五四

經名: 二諦義卷上

頁數: 八三

上	欄

旣不識第一義諦. 則破諸賢聖. 論文云諸賢

聖眞知性空名第一義諦. 汝旣不識第一義

諦故破聖人. 斯有大損也. 次方廣道人. 計一

切法空如龜毛□角無因果君臣父子忠孝之

道. 此人不識如來世諦. 若不識世諦. 此有何

過. 失世諦則失第一義諦. 失第一義諦則不

得涅槃. 中論云. 若不1因世諦不得第一義.

不得第一義則不得涅槃. 故此人過失極大

也. 此二人攝一切盡. 若內外大小一切計有

者. 同薩衛有失. 一切2大小內外計無者. 同方

廣無失也. 又如中論初云. 佛滅度後五百歲.

人根轉鈍. 心十二因緣五陰等決定相. 此卽

不識第一義諦. 聞大乘3法說畢竟空. 不知何

因緣故空. 若都畢竟空. 則無罪福報應等. 此

卽不知世諦. 此有無二見衆生. 龍樹菩薩. 爲

此等故造此中論. 卽是住二諦破衆生二見.

大品云. 菩薩住二諦. 爲衆生說法. 是何物菩

薩. 今龍樹卽其人也. 以衆生心十二因緣五

陰決定相. 次聞大乘畢竟空便言無罪福. 如

此等失於二諦故. 龍樹菩薩. 爲破此二人造

中論也. 從初至後. 心一切法畢竟不可得. 卽

住第一義諦破有見. 次復云. 雖空不斷. 雖有

不常. 有二諦敎門. 何時無三寶四諦因果罪

福耶. 此卽住世諦破無見也. 又前來借空以

破有. 後四諦品借有以破空. 如百論借一以

破異. 借異以破一. 中論亦爾也. 此之二種. 各

示一勢. 前申破後□破. 前申破. 住如來因緣

世諦破空見. 住如來因緣第一義破有見. 帶

申破. 後□破者. 借有破無. 借無破有. 此有無

中	欄

□是衆生有無. 皆須破洗. 一無所留. 借無破

有. 有去無亦除. 故是□破. 此卽說於二諦破

衆生二見. 故有大利益也. 次更明前兩人失

二諦義. 前明. 薩衛謂諸法有. 不識第一義諦.

方廣計. 有分無故諸分無. 柱無故四微無. 人

無故五陰無. 計一切諸法無. 不識世諦. 一往

如此耳. 再往二人俱失二諦. 薩衛旣不知諸

法性空者. 亦不識諸法於顚倒因緣有. 旣失

第一義卽失世諦. 故中論云. 汝破一切諸法

因緣空義. 則破於世俗諸餘所有法. 此卽破

空義. 卽破一切有法也. 又云. 以有空義故. 一

切法得成. 若無空義者. 一切卽不成故. 薩衛

不識空義. 二諦皆失也. 次方廣明諸法空失

於世諦. 旣失世諦. 卽失第一義諦. 故中論初

云. 聞大乘說畢竟空. 不知何因緣故空. 若都

空則無罪福報應等. 如是則失世諦第一義

諦. 故方廣不知有具失二諦也. 何故爾. 空是

有空. 旣其失有. 是卽失空. 又且有卽是空. 中

論云因緣所生法我說卽是空. 旣卽是空. 失

有卽失空. 空旣然. 有亦爾. 爲是義故. 此二人

皆失二諦. 以皆失二諦故. 破失令識如來二

諦也. 問何人失二諦耶. 解云. 大而爲言. 有

兩種人失二諦. 一者不學二諦失二諦. 二者

學二諦失二諦. 凡失二諦不出此二種也. 若

是百論. 卽對不學二諦失二諦緣. 何者. 百論

正對破外道. 外道不知諸法性空. 不識第一

義諦. 旣不知諸法性空. 亦不知諸法於顚倒

因緣有. 不識世諦. 所以提婆菩薩. 從初破諸

法性有. 畢竟無所有. 次破空品破性空. 破外

下	欄

道性有性空竟. 然後示如來因緣二諦. 明諸

法性空爲眞諦. 隨俗說故無過. 卽世諦. 破彼

空有示其二諦. 百論作此用也. 次明中論者.

具破兩種失. 百論但破不學二諦失二諦緣.

中論具破不學二諦失二諦及學二諦失二諦

緣. 何者. 中論正破內傍破外. 正破內. 則正破

學二諦失二諦緣. 傍破外. 卽破不學二諦失

二諦緣. 破不學二諦失二諦. 如百論也. 破學

二諦失二諦者. 復有兩種. 一者正破大乘.

二者傍破小乘. 大乘學二諦失二諦. 小乘

不識二諦失二諦. 小乘不識二諦失二諦者.

卽是前方廣薩衛兩人. □不識二諦. 薩衛

明諸法性有. 不知諸法性空. 旣不知性空. 卽

不識諸法顚倒有. 不知性空. 不識第一義諦.

不知顚倒有. 卽不識世諦也. 次方廣不識

二諦者. 未知此人何學. 彼若小乘學. 則推

□起邪見. 明有分旣無諸分亦無. 於有起

邪見. 彼若大乘學. 則聞大乘說起邪見. 聞

大乘說畢竟空. 不知何因緣故空. 若都畢

竟空. 云何分別有罪福報應等. 若有罪福則

不應空. 推□空便起邪見也. 旣起空見卽不

識世諦. 旣不識世諦. 卽不識第一義諦. 又此

空是邪見空故. 二諦皆失也. 問三藏明諸法

有. 云何於三藏起邪見耶. 解云. 於外道中. 尙

得起邪見. 如六師中云. 無黑業無黑業報等.

於外道中. 尙得起邪見. 肉於三藏中不得起

邪見耶. 此卽小乘不識二諦失二諦也. 次大

乘失二諦者. 大乘學二諦失二諦. 龍樹正爲

此人出世. 造此中論及十二門大智論. □爲

學二諦失二諦也. 然大乘失二諦. 復有二種.

經數: 一八五四

經名: 二諦義卷上

頁數: 八四

上	欄

一者學二諦成性二諦. 二者學二諦成一諦.

前小乘有兩失. 一性有失二諦. 二邪空失二

諦. 今大乘亦兩失. 如前佛法中都有四種失

二諦. 學二諦失二諦. 成性二諦者. 聞有住有.

聞空住無. 如從來初章. 他有有可有. 有無可

無. 有有可有. 不由無故有. 有無可無. 不由有

故無. 不由無故有. 此有是自有. 不由有故無.

此無是自無. 自有卽有故有. 自無卽無故無.

斯卽失因緣二成性二. 失不二二成二故二

也. 言學二諦失二諦成一諦者有二種. 一者

學二諦成空諦. 二者學二諦成有諦. 學二諦

成一空諦者. 諸法於顚倒有名世諦. 諸賢聖

眞知性空名第一義諦. 明顚倒有爲非諸法

性空爲是. 何以故. 諸賢聖眞知諸法性空. 故

知. 諸法性空定是也. 此人聞空故空. 聞有亦

是空. 學二諦唯成一空諦也. 學二諦成一有

諦者. 有二義. 一者卽鼠□栗二諦. 二者心無

義. 鼠□栗二諦者. 經中明色色性空. 彼云. 色

性空者. 明色無定性. 非色都無. 如鼠□栗中

肉盡栗猶有皮Ｃ形容宛然. 栗中無肉故言

栗空. 非都無栗故言栗空也. 卽空有倂成有

也. 言心無義者. 然此義從來太久. 什師之前.

道安竺法護之時. 已有此義. 言心無義者. 亦

引經云. 色色性空者. 明色不可空. 但空於心.

以得空觀故言色空. 色終不可空也. 肇師破

此義明. 得在於神靜. 失在於物虛. 得在神靜

者明心空. 此言爲得. 色不可空. 此義爲失也.

然此之兩釋. □是學二諦失二諦. 失世諦不

識第一義. 不識第一義卽不識世諦. 何者. 此

中	欄

是空有. 失有卽失空. 又設得一有. 此有是有

見有. 故二諦皆失. 空邊亦爾. 故皆失二諦. 失

二諦卽失假. 失假卽失中. 中假理敎皆失也.

學二諦成性二諦. 亦一切失. 聞二住二不識

二不. 不識不二卽失中. 失中卽失假. 此非相

待失. 失中卽失假. 何以故. 假卽中故也. 學二

諦失二諦. 旣倂失不識二諦. 失二諦理然. 皆

失大有三節. 一者學二諦成一諦. 失二諦一

切失. 二者學二諦成性二諦. 失二諦一切失.

三者不識二諦失二諦一切失. 如此等人旣

一切失. □作何物人耶. 此乃是狂愚人耳. 爲

是人故. 四依出世破之. 有兩菩薩出世. 提婆

菩薩出世. 破不識二諦失二諦. 龍樹菩薩出

世. 破學二諦失二諦. 此二菩薩. 破病具足也.

非但釋迦佛須此二菩薩. 十方三世諸佛. □

須此二菩薩. 何以故. 此二菩薩攝一切菩薩.

兩失攝一切失. 破此兩失. 則申一切敎. 何者.

此二失障二諦. 破此二失. 則二諦通. 二諦通

則一切經申. 若爾故知. 三論不可思議. 所以

關中歎云. 中百兩論文未及此. 人1又無通

鑒. 誰與正之. 及至之後歎云. 後談道之人. 始

可與論實矣. 實理如此. 何者. 失不出此二. 中

百兩論旣破此二失. 二諦卽通. 二諦通一切

敎申故. 三論有大利益也. 通意如此. 次對當

路數論者. 數人則不識二諦. 彼不知諸法性

空. 但明諸法性有. 一切皆有. 不識第一義. 旣

不識諸法性空. 則不知諸法因緣有. 二諦皆

不識故. 失二諦也. 成論者. 依彼論宗則同三

藏. 何者彼序云. 故我欲正論三藏中實義. 則

下	欄

同薩衛不識二諦. 若就彼義中有二諦義. 彼

明人法二空. 但是聲聞空. 終不識性空. 何者.

大智論云. 佛於聲聞法中. 不說自性空自相

空. 以不說自性空故. 不識第一義. 不識第一

義. 卽不識世諦. 若爾數論皆失二諦. 以如此

等人□失二諦. 所以諸佛說二諦. 菩薩申二

諦敎. 令衆生識二諦. 識二諦卽識一切中假

等. 所以說二諦有大利益. 前明失二諦有二

種. 一者不識二諦失二諦者. 當世卽數論二

人. 數人不知諸法性空. 但明諸法性有. 此人

不識性空. 無第一義諦也. 論人雖明諸法空.

是聲聞法空. 非今第一義空. 今以諸法本性

空爲第一義諦故. 論云. 諸賢聖眞知性空名

第一義. 成論無此空. 何以知爾. 成論正明三

藏法. 龍樹判云. 佛於聲聞法中. 不說諸法自

相空自性空. 旣無自性空故. 彼無第一義諦.

於彼不無人法二空故. 彼引羅陀祇喩經. 明

人法二空. 但此空折法明空. 不明本性空也.

此則據毘曇一節. 毘曇不明空. 成論則明空.

若爾望毘曇則有二諦. 望摩訶衍則無二諦.

但是世諦. 何者. 今摩訶衍. 正以諸法本性空

爲第一義諦. 彼但折法明空. 所以無第一義

諦也. 問用此語爲何耶. 解云. 欲釋十二門論

中一句語. 彼論云. 汝今聞世諦謂是第一義

諦. 今將數論等釋此語. 問若爲聞世諦謂是

第一義諦也. 解云. 毘曇亦明二諦義. 謂十六

諦理苦無常等爲第一義諦. 刀杖逼迫等事

苦爲世諦. 彼就事理判二諦也. 今明. 此判二

諦倒. 何者. 理之與事□是世諦. 諸法性空.

經數: 一八五四

經名: 二諦義卷上

頁數: 八五

上	欄

乃是第一義諦. 無常等是世諦. 謂是第一義

諦. 故云. 聞世諦謂是第一義諦. 是故墮在失

處也. 二諦旣倒. 則一切皆倒. 何者. 諸佛依二

諦說法. 二諦旣倒. 故一切皆倒. 所以墮在失

處也. 次成論聞世諦謂是第一義諦者. 明諸

法有爲世諦1□法空爲第一義諦. 2今明. 諸

法有*折法空. □是世諦. 何者. 今就性空非

性空以判二諦. 性空爲第一義諦. 非性空爲

世諦. 汝*□法空非性空故. 是世諦. 汝謂是

第一義故墮3在失處. 何者. 汝論宗云正明

三藏. 龍樹云. 佛以三藏中不說性空故. 無第

一義. 若有第一義. 則乖汝論宗. 且應云故我

欲正論摩訶衍實義. 而傳格Ｃ正論三藏義.

故無性空. 無性空故. 無第一義諦. 進退皆屈.

此非橫破. 道理如此也

次明學二諦失二諦者. 大師云. 此如失琉璃

珠. 譬在大池浴失琉璃珠. 諸人心珠不得珠.

各提瓦石歡喜持出. 乃知非眞. 實是喚魚目

謂爲夜光. 此卽學二諦不識二諦也. 問此人

得是聞世諦謂是第一義諦不. 解云. 亦得. 此

有二義. 一者就破明. 二者就立辨. 就破明者.

論中橫破萬法. □洗五句. 一切畢竟無所有.

彼便謂是第一義. 此是眞諦遣故一切空也.

拙講三論者. 亦作此謂. 言此等破洗是第一

義諦. 今明. 此是世諦謂是第一義諦. 何以知

之. 且擧譬如十六知見我空. 無十六知見我.

爲是世諦爲是第一義諦耶. 彼云. 十六知見

我空. 此是世諦空. 何者. 實無十六知見我. 外

道顚倒謂有. 破十六知見我. 十六知見我空

中	欄

者. 此是世諦空. 今亦爾. 實無此等諸法. 特是

顚倒謂有. 今破橫謂明諸法空故. 是世諦空.

亦非是世諦. 此乃是世諦所離. 離如此等諸

法. 始是世諦. 爲是故. 破一切諸法. 無所有.

是世諦. 以彼不了. 謂是第一義. 是故墮在失

處. 故是聞世諦謂是第一義諦也. 言立義者.

因緣無□二諦. 如中論所說. 因緣所生法. 我

說卽是空. 卽是假名. 卽是中道. 橫□皆無□.

假卽中卽□無□. 二不□不二. 不二不□二.

二爲不二用. 不二爲二用. 因緣生法我說卽

是空. 卽橫無□. 有不□空. 空不□有. 有爲空

用. 空爲有用. 何但空有無□. 唯就有中一切

法無□. 如華嚴所辨. 三世無□淨穢長短佛

刹無□. 如此無□名曰聖諦. 菩薩得無□者.

非是諸法是有□. 菩薩得無□觀. 令諸法無

□. 得無□通使諸法無□. 良由諸法無□故.

菩薩體法無□故. 菩薩得無□觀. 得無□觀

故. 得無□辨. 得無□通. 若諸法有□. 菩薩得

無□通. 使令無□者. 菩薩則有過罪. 以諸法

自無□故. 菩薩得無□觀. 得無□通. 得無□

辨也. 如此無□故. 名第一義也. 若是由來人

二諦卽有□. 三假爲世諦. 四忘爲第一義 諦.

三假不得爲第一義. 四忘不得爲世諦. 第一

義不得有名相. 世諦不得無名相. 所以大師

云. 彼作兩橙解義. 聞說諸法空. 卽內置眞諦

橙中. 聞說諸法有. 卽內置世諦橙中. 世諦不

得空. 眞諦不得有. 如此有無皆□. □故悉是

世諦. 彼卽云. 我有眞俗二諦. 云何倂是世諦

耶. 解云. 有無□皆是世諦. 汝自4爲是第一

下	欄

義故. 是聞世諦*爲是第一義諦也. 如此等.

□失如來二諦. 不能知佛法深義. 若能知二

諦. 則知佛法深義. 何者. 識知毘曇二諦是毘

曇二諦. 知此二諦□是5世諦. 終不學如此二

諦. 識成論二諦是成實論折法二諦. 非是諸

法性空二諦. 識從來有得大乘是有□二諦.

識諸佛菩薩無□二諦. 識如此等二諦故. 知

深佛法義. 偈云. 若人不能知分別於二諦. 則

於深佛法不知眞實義. 若反此. 應云若人能

了知分別於二諦. 則於深佛法得知眞實義.

爲是故. 說二諦有大利益也. 前就中論明得

失二諦如此. 次就十二門論以辨得失二諦.

論文云. 若人知二諦. 則得自利他利共利. 若

不知二諦. 則不得三利. 此之二諦互明得失

也. 言自利他利共利者. 了世諦第一義諦. 發

生方便實智名自利. 了第一義諦世諦. 發生

實方便智名他利. 具了眞俗二諦. 具生二智

名共利也. 二者菩薩自了眞俗二諦. 發生權

實二智名自利. 菩薩如實而悟. 今 還如實而

說. 令衆生亦了眞俗二諦發生權實二智名

爲他利. 自他皆了二諦. 皆生二智名爲共利

也. 問此兩種二智何異耶. 解云. 初則就眞俗

判二智. 後就自他內外判二智. 前眞俗判二

智者. 了世諦第一義諦. 名方便實智. 了第一

義諦世諦. 名實方便智. 了二諦判二智也. 後

就自他內外判者. 內自悟二諦名實智. 外爲

他說二諦名方便智. 此卽就實智中開二諦.

就方便智中開二諦. 此卽就內外自悟化他

以判二智也. 得此二智利益者. 明此二智是

經數: 一八五四

經名: 二諦義卷上

頁數: 八六

上	欄

十方三世諸佛父母故. 淨名經云. 智度菩薩

母方便以爲父. 一切衆導師. 無不由此生故.

此二智是諸佛父母. 若了二諦. 則有二智. 有

二智故. 有十方三世諸佛. 若不了二諦. 則無

二智. 無二智則無十方三世諸佛. 故知. 說三

諦有大利益也. 又利益者. 了世諦第一義諦.

離凡夫地. 了第一義諦世諦. 離二乘地. 離凡

夫地. 離二乘地. 是菩薩地. 若不了第一義諦

世諦. 不離二乘地. 不了世諦第一義諦. 不離

凡夫地. 不離此二地. 卽在五百由旬□道之

內. 若了二諦. 卽出五百由旬外. 入菩薩位. 生

在佛家. 種姓尊貴. 爲是故了知二諦有大利

益也. 又利益者. 離斷常二見. 了世諦第一義

諦. 離常見. 了第一義諦世諦離斷見. 離斷常

二見. 行於聖中道. 見於佛性. 若不了二諦. 卽

不行中道. 不見佛性. 不見佛性. 卽無性佛等.

若了二諦. 卽離斷常. 行於中道. 見佛性. 卽有

性佛等. 爲是故當知. 識二諦有大利益也. 略

明得失利益如此. 次明悟敎生智義. 此義難

解. 若爲生智耶. 大師舊語云. 稟敎得悟. 發生

二智. 敎轉名境. 若不悟卽不生智. 言不悟者.

聞有作有解. 有卽住有. 有不表不有. 聞無作

無解. 無卽住無. 無不表不無. 名爲不悟. 言悟

者. 聞有不住有. 有表不有. 聞無不住無. 無表

不無. 名之爲悟. 作若爲悟耶. 爲當悟非有非

無不二. 爲悟有無二耶. 若因有無二. 悟非有

非無不二. 應生不二智. 云何生二智耶. 若言

悟有無二者. 此乃是悟敎不應悟理. 旣不悟

理. 那得名悟耶. 進退難明. 未釋云云. 次明二

中	欄

諦是敎義. 攝嶺興皇已來. □明二諦是敎. 所

以山中師手本二諦疏云. 二諦者1乃是表中

道之妙敎. 窮文言之極說. 道非有無. 寄有無

以顯道. 理非一二. 因一二以明理. 故知. 二諦

是敎也. 所以明二諦是敎者有二義. 一者爲

對他. 二者爲釋經論. 爲對他明二諦是境. 彼

有四種法寶. 言敎法寶. 境界法寶. 無爲果法

寶. 善業2法寶. 二諦卽境界法寶. 有佛無佛

常有此境. 迷之卽有六道紛然. 悟之卽有三

乘十地故. 二諦是迷悟之境. 今對彼明二諦

是敎也. 言釋經論者. 中論云. 諸佛依二諦爲

衆生說法. 百論亦爾. 諸佛常依二諦. 是二皆

實不妄語也. 大品經云. 菩薩住二諦中. 爲衆

生說法. 又涅槃經云. 世諦卽第一義諦. 隨順

衆生故說有二諦. 以經明二諦是敎故. 今一

家明二諦是敎也. 誦得師語. 復知其意竟. 何

者. 知爲對他. 知爲釋經論. 但此義未可解. 何

者. 汝言二諦是敎. 說二諦有二諦. 未說二諦

應無二諦. 若已有二諦. 卽同他家. 若不同他

家. 說二諦始有二諦. 未說二諦卽無二諦

也. 又難. 說二諦始有二諦. 未說二諦未有二

諦者. 說色空始有色空. 未說色空應無色空.

未說之前. 自有色有空. 若爾未說二諦. 已有

二諦. 已有卽同他云云. 然二諦是敎義. 若可

了二諦義卽可解. 三論文亦可解. 若不了此

義. 二諦義卽不可解. 三論文則不可解. 何者.

他明二諦是境. 汝今明二諦是敎. 說法是敎.

二諦亦是敎不. 若二諦是敎. 卽違論文. 論

文云. 諸佛依二諦說法. 那忽言二諦是敎耶.

下	欄

解云. 有兩種二諦. 一於諦二敎諦. 於諦者如

論文. 諸法性空. 世間顚倒謂有. 於世人爲實.

名之爲諦. 諸賢聖眞知顚倒. 性空於聖人是

實. 名之爲諦. 此卽二於諦. 諸佛依此而說. 名

爲敎諦也. 問敎若爲名諦耶. 解有數意. 一者

依實而說故. 所說亦實. 是故名諦. 二者如來

誠諦之言. 是故名諦. 三者說有無敎. 實能表

道. 是故名諦. 外道所說. 何故不名諦. 外道所

說. 不能表道. 所以不得名諦. 諸佛所說. 實能

表道. 是故名諦也. 四者說法實能利緣. 是故

名諦. 外道說法. 不能實利於緣. 不得名諦. 諸

佛菩薩. 實能利緣. 所以名諦. 五者說不顚倒.

是故名諦. 如涅槃經釋一實諦義. 如來所說.

無有顚倒. 名一實諦. 今亦爾. 所說不顚倒故.

所以名諦. 外道所說. 皆悉顚倒. 不得名諦. 諸

佛菩薩說. 無有顚倒. 是故名諦. 六者得如實

3悟. 如實而說. 是故名諦. 故經云如語者實

語者不異語者不□語者. 此卽如來誠諦不

虛故. 敎名諦也. 次明於諦. 何因緣名諦耶. 爲

從謂情爲名. 爲從境爲稱. 爲從解爲目耶. 解

云. 於諦從兩情解爲名. 但此義有兩種. 一者

得失判二於諦. 有於凡實. 名爲世諦. 空於聖

實. 名第一義諦. 此有謂情有. 此空眞解空. 謂

情有爲失. 眞解空爲得. 此就謂情眞解判二

諦也. 何以知爾. 故論云. 諸法性空. 世間顚倒

謂有名世諦. 諸賢聖. 眞知性空名第一義諦.

旣云眞知性空故是眞解. 前云顚倒謂有故

是謂情. 若爾故知. 此卽謂情眞解得失. 以

判二於諦也. 二者就兩謂判二於諦者. 如色

經數: 一八五四

經名: 二諦義卷上

頁數: 八七

上	欄

未曾空有. 凡謂色有. 於凡是實名諦. 聖謂色

空. 於聖是實名諦. 此之有無. 皆是謂情故. □

皆是失. 旣凡謂有. 聖謂空. 此之空有. 悉須洗

破. 無如此有. 無如此空. 畢竟洗淨. 始得明因

緣空有. 因緣空有. 卽非空有空有. 旣識非空

有空有. 卽悟空有非空有也. 前之空有. □是

所治之病. 故皆失也. 以如此義名敎諦. 以如

此義名於諦. 此是師語不. 然此實是師語也.

次作一疑難安中. 何者. 依於諦說法. 於諦是

境不. 若非境卽乖論文. 論文云. 諸賢聖眞知

諸法性空. 眞知卽是智. 智必有境. 性空卽是

境. 眞知卽是智. 若爾二諦是境. 依二諦境. 爲

衆生說法. 生得附論文卽成他義. 他亦云. 二

諦是境. 說二諦名敎. 故有言敎法寶境界法

寶. 四諦二諦. 是境界法寶. 說四諦二諦. 卽是

言敎法寶. 今亦爾. 與他何異. 若言我不如此.

卽乖論文. 論文云. 諸佛依二諦. 爲衆生說法.

那得言二諦是敎耶. 進退不可. 扶論文卽同

他. 不同他卽乖論文也. 又作一掩答難. 有於

諦有敎諦. 於諦有眞俗. 敎諦有眞俗不. 若言

敎諦亦有眞俗者. 成論死三論未知若爲成

論死者. 今且問汝. 說俗說是俗. 說眞說是眞

不. 汝若言說是眞. 卽乖汝義. 何者. 汝義敎

諦是言語唯是俗故. 不得言敎諦具眞俗. 若

畏改語言. 若說非眞者. 那得言敎諦有眞俗

耶. 若是成論家解義者. 卽云. 眞俗二諦是境.

境有眞俗. 說眞說俗. 此兩說□俗諦. 眞不可

說. 寄俗諦說也. 今問三論師. 他家眞俗是境.

境中有眞有俗. 汝今明二諦是敎門. 敎諦亦

中	欄

有眞俗不. 不解義者. 必云敎諦亦有眞俗. 何

者有兩諦. 有於諦有敎諦. 於諦有眞俗. 敎諦

亦有眞俗也. 問若爲敎諦有眞俗耶. 解云. 說

俗名俗敎諦. 說眞名眞敎諦. 問說俗名俗敎.

敎是俗. 說眞敎敎是眞不. 說眞之說. 此是言

敎. 那忽是眞. 若說俗之說說是俗諦. 說眞之

說說亦是俗諦者. 卽成他義. 他亦明. 眞不可

說. 寄俗說眞. 說眞之說. 還屬俗諦. 今亦爾.

故同舊義. 三論之義. 還是我義也. 所以成論

1暄正讀中論. 中論云. 言說是俗諦. 第一義

諦不可言說. 若爾言說皆是俗諦. 2何得言二

諦□是敎耶. 若又二諦是敎. 敎唯是俗諦者.

卽學二諦成一俗諦. 前來諸人. 學二諦成一

諦旣失. 汝今學二諦成一諦. 失之甚也. 又難.

他家明二諦是境境中有眞俗. 汝明二諦是

敎. 敎爲但俗. 爲具眞俗. 若但俗卽失眞諦. 便

同他家. 若具二諦乖論文. 義復不可. 論云. 言

說是俗諦. 眞不可言說. 又難. 言說若爲是眞

諦. 今爲取言說空名眞諦. 爲取空言說爲眞

諦耶. 若取言說爲眞者. 言說是有. 那是眞諦

若云言說空爲眞諦者. 空言說爲是何物. 汝

只應云空說爲世諦說空爲眞諦. 若云只說

空爲眞諦者. 說空之說是眞不. 若說空之說

是眞卽□難. 若說空與空說皆爲眞諦者. 色

空與空色皆眞諦. 反詰云云. 前來至此. 都有

四難未解. 後當釋之. 今更簡得失義. 前得失

凡有四種. 今簡最後學二諦失二諦者. 若是

小乘. 不足可簡. 但正爲學二諦失二諦人也.

明他家辨二諦義. 今時亦辨二諦義. 何異. 解

下	欄

此凡有十句異. 一者明理敎義. 他二諦卽無

理敎. 今明. 二諦有理敎他無理敎者. 彼明二

諦是理. 三假是世諦理. 四絶是眞諦理. 今明

二諦是敎不二是理故. 經云. 文殊法常爾. 法

王唯一法. 一切無畏人. 一道出生死. 又云. 一

切有無法. 了達非有無. 故知. 有無二是敎. 非

有無不二是理. 具有理敎也. 唯他有二無不

二. 則唯有敎無理. 可謂世閒法者有字無義.

一往如此. 再往奪倂無. 何者字本詮義. 旣無

有義. 字何所詮. 故理敎皆失. 今明. 有無是

敎. 表不有無理. 此則有理有敎. 理敎具足也.

作如此說者. 爲對他爲釋經云云. 次明稟二

諦敎發生二智敎轉名境. 何故作此語耶. 亦

爲對由來. 由來云. 眞俗是天然之境. 三假是

俗境. 四忘是眞諦境. 迷之卽六道紛然. 悟之

卽有三乘賢聖. 常有此境. 若是智從修習生.

境卽常有. 智卽始生. 未有智時前已有境. 境

智非因緣義. 今對此明眞俗是敎. 悟敎生智.

敎轉名境. 由智故境. 由境故智. 境能爲智所.

智能爲境所. 境所爲智能. 智所爲境能. 境智

因緣不二而二也. 問諸有二者無道無果. 何

故明二耶. 解云. 爲對他無智有境. 今明. 由智

故境. 由境故智. 境智因緣不二二也. 然今明.

二諦是敎門者. 正爲拔二理之見. 彼埋二理

見深. 有此二理終不可改. 爲是故今明. 唯有

一理無有二理. 何者. 如來說有說無. 爲表一

道. 此之有無乃是道門. 非是理. 爲是故明. 二

諦是敎非是理也. 二者有相無相義. 從來云.

山門得無相義. 他家明有相. 何故他是有相.

經數: 一八五四

經名: 二諦義卷上

頁數: 八八

上	欄

山門明無相耶. 解云. 他有有有相. 無有無相.

有若無相. 卽無有有. 無若無相. 卽無有無. 便

無二諦. 旣道理有二諦. 卽有有有相. 無有無

相. 名爲有相義. 今明. 有無有相有表不有. 無

無無相無表不無. 有無表不有不無故. 名無

相義. 以無相故. 故名敎門也. 三者得無得義.

他有得義. 今明無得義. 他有有可得. 有無可

得. 若無有可得無無可得. 卽無二諦. 旣有二

諦. 故有有無可得名爲有得. 今明. 有不住有.

有表不有. 無有可得. 無不住無. 無表不無. 無

無可得故. 名無得義. 以無得有無. 有無名爲

敎也. 四者明理內外義亦爾. 他眞俗理外. 今

眞俗理內. 以理內故. 名之爲敎也. 五者明開

覆. 他二諦是理卽覆. 今明二諦是敎卽開. 何

者. 他有住有無住無. 此有無覆如來因緣有

無也. 今明二諦是敎. 有表不有無表不無. 有

無表不有無. 如來敎卽開. 無有壅滯. 故經云.

譬如秋月處空顯露. 今亦爾. 故有無名敎也.

六者明滿半義. 他家二諦是半. 今明. 二諦是

滿. 何者. 他唯有二無不二故. 唯敎無理. 名爲

半字. 今明. 具足理敎. 名爲滿字. 一往如此.

他旣無滿. 是卽無半. 何者半是滿半. 旣無滿.

何得有半. 安師云. 減滿爲半. 足半爲滿. 旣無

滿何所減爲半. 故無滿卽無半也. 七者明他

二諦愚者今是智者. 何者. 涅槃經云. 明無明

愚者謂二. 智者了達其性無二. 明無明旣然.

眞俗亦爾. 眞俗二卽愚者. . 不二卽智者. 不二

之性卽是實性. 故知. 不二是理二是敎也. 八

者今明體用. 彼但有用無體. 無體卽無用. 今

中	欄

則具有體有用也. 九者明本末. 不二是本. 二

是末. 他旣無本. 何有末. 今具有二不二. 具

1有本末. 故云二諦是敎不二是理也. 十者明

了義不了義. 由來釋了義不了義者. 明小乘

敎爲不了義. 摩訶衍敎爲了義. 就大乘敎中

復有二. 般若法華等爲不了義. 第五涅槃常

住敎爲了義. 此敎五時敎中. 有了義不了義.

如此二諦義. 爲有了義不了義別耶. 解云. 彼

明. 若以三假爲世諦理. 四忘爲眞諦理. 此之

二諦唯是了義. 無不了義也. 今明. 如此二諦

皆是不了. 何者. 我二諦說有. 欲顯不有. 說無

欲顯不無. 說有無顯不有不無名爲了義. 汝

有住有不表不有. 無住無不表不無. 有無不

表非有非無. 二不表不二. 卽不能顯道故非

了義. 今明. 因緣有無. 有表不有. 無表不無.

有無二爲顯淸淨不二之道. 故名了義. 所以

大經云. 如是二語. 爲了一語也. 今亦爾. 因緣

二爲顯不二. 此因緣二. 悟不二故. 二爲敎門.

也. 不取兩語爲敎門也. 然今家非但有了義.

亦有不了義. 具有了不了義. 何者. 只是一二

諦敎門. 有方便. 卽聞二不住二. 因二悟不二

名了義. 無方便. 卽聞二住二. 不悟不二名不

了義. 故今時具有了不了義也. 略明十種. 判

學二諦有得有失義如此. 更撮十種者. 一者

理敎義. 二者相無相. 三者得無得. 四者理內

外. 五者開覆. 六者半滿. 七者愚智. 八者體用.

九者本未. 十者了不了云云. 次都總料簡. 前

云他但有敎無理. 今具足理敎. 此事不然. 何

者開善云. 二諦者. 法性之旨歸一眞不二之

下	欄

極理. 又云. 不二而二中道卽二諦. 二而不二

二諦卽中道. 若爾彼有理敎有二不二. 何以

言無耶. 責云. 汝二諦. 爲是道理. 爲是方便.

彼明. 二諦是道理也. 難若二是理. 卽無不二

理. 若有不二理. 卽成三理. 汝唯有二理無有

三理. 故無中道不二理也. 今明. 二諦非理. 乃

是方便敎門. 如三車門外. 門外實無三車. 方

便說三. 令悟不三. 今亦爾. 實無二諦. 方便說

二令悟不二. 故二諦是敎門也. 又責. 汝明不

二是中道. 中道爲在二諦外. 爲二諦攝耶. 汝

明. 二諦攝一切法盡. 眞諦上超涅槃下絶生

死. 四句斯忘. 百非洞遣. 一切無卽是眞諦. 諸

法有是世諦. 外無處有法. 若爾唯有二諦理.

何處有中耶. 又且汝非有非無是何物耶. 非

有還是無. 非無還是有. 還是無斷常. 何說

中道耶. 爲是故今明. 二諦是敎門. 不二是中

道也. 又他無不有無有有無. 今有不有無無

有無. 反之也. 他唯有有無二理. 無不二之道.

今卽唯有不二之道無有無也. 問旣無有無

應無二諦. 解云. 實無有無. 但方便故假言有

無. 假言有無. 爲悟不有無. 以是義故. 明二諦

是敎門也. 然二諦更無有二. 只同學一二諦.

有得有失. 成性成假云云. 大師從來擧譬如

甘露. 有方便者服卽長存. 無方便者服卽夭

壽. 甘露未曾脩夭. 脩夭出自兩緣. 今亦爾. 只

是一二諦. 有方便學卽成假. 無方便學卽成

性. 有方便故爲得. 無方便故爲失. 二諦未曾

性嚴得失. 性假得失. 出自兩緣也. 然只自性

因緣. 亦復無有二. 有方便者. 學自性成因緣.

經數: 一八五四

經名: 二諦義卷上

頁數: 八九

上	欄

無方便者. 學因緣成自性. 如無方便者服甘

露成毒藥. 有方便者服向毒藥成甘露. 學二

諦人亦爾. 無方便學因緣成自性. 有方便學

自性成因緣. 爲是故. 學二諦有得有失. 有自

性有因緣也. 問彼學因緣成自性天然之理.

爲當取此理不取此理耶. 解云. 具有取不取.

言取者. 今時亦有此二理. 何者. 於凡有凡理.

於聖有聖理. 有於凡有理. 空於聖有理. 然理

實未曾有二. 於二緣故有二理. 故論云. 淺智

見諸法若有若無相. 是卽不能見滅見安穩

法. 非有非無名安穩法. 見有無相. 卽不見安

穩之法. 好言爲淺智. 惡□則是愚人. 見有無

相. 理實非有無. 理實非有無. 於彼有無二

理也. 若□此謂卽云. 深智見諸法非有非無

相. 是則皆得見滅見安穩法也. 言不取者. 都

無此有無之理. 何者. 謂有有理謂有無理. 有

無是謂情. 旣有是謂情有. 豈此有無理. 無是

謂情無. 豈有此無理. 都無此有無也. 旣畢竟

知無如此有無. 有何物法. 唯有四倒八倒. 實

無有常. 倒謂有常. 實無無常. 倒謂無常. 實無

有倒謂有. 實無無倒謂無也. 彼卽云. 我有有

無二諦道理. 云何言無耶. 今現見有有無法

非是妄. 那忽言不見. 又有三世法. 過未無現

在有. 諸法從未來爲生. 謝過去爲滅. 有生有

滅. 有有有無. 何得言無耶. 爲是故. 龍樹出世

心□此執. 汝言有有理. 若箇是有理. 汝言有

無理. 若箇是無理. 心有不可得. 云何言有有

理. 心無不可得. 云何言有無理. 如此有無生

滅. 特是汝顚倒. 橫謂爲是耳. 故中論云. 若謂

中	欄

以現見而有生滅者. 是卽爲癡. 妄而見有生

滅. 若爾癡妄故見有無生滅. 實無汝所見有

無生滅也. 前取卽於二緣有二理. 今破謂有

實無有也. 問前明二諦是敎門時. 爲當如來

說因緣有無爲敎. 爲當卽眼見耳聞有無爲

敎耶. 然師答此語開合不同. 今還作開合兩

意釋之. 言開者. 卽是理內外義. 明理外亦有

二諦. 理內亦有二諦. 理外二諦. 卽聞有住有

不表不有. 聞無住無不表不無. 有無不能表

理. 不名爲敎. 此卽理外無理無敎. 理內二諦

因緣有無. 因緣有不有. 因緣無不無. 有無表

非有無故. 有無名敎門. 此卽理內有敎有理

也. 此如初章兩節語也. 初章前節. 卽理外義.

後節卽理內義. 前節者. 他有有可有. 有無可

無. 有有可有. 不由無故有. 有無可無. 不由有

故無. 不由無故有. 有是自有. 不由有故無. 無

是自無. 自有卽有故有. 自無卽無故無. 此之

有無. 不能表不有無. 此有無非是敎門. 故理

外無理敎也. 今對他明二諦是敎門. 無有可

有. 無無可無. 無有可有. 由無故有. 無無可

無. 由有故無. 由無故有. 有不自有. 由有故無

無不自無. 不自有有. 是無有. 不自無無. 是有

無. 無有不有. 有無不無. 此有無表不有無. 故

名爲敎門. 所以理內有理敎也. 一家初章

言方如此. 學三論者. 必須前得此語. 何意名

初章. 初章者. 學者章門之初故云初章. 此

語出十地經第一卷. 明一切文字皆初章所

攝. 今亦爾. 初章通一切法. 何者. 有無作旣

然. 一切法亦例此作. 故知. 初章通一切法也.

下	欄

此卽開理內外二諦是敎非敎也. 次合釋者.

明有無何曾有二. 只是此有無. 有方便者學

卽成敎門. 無方便者學卽成自性. 有方便學

自性成因緣. 無方便學因緣成自性. 有方便

學初章前節成後節. 無方便學後節成前節.

如前甘露譬. 甘露未曾有兩. 拙服甘露成毒

藥. 巧服毒藥成甘露. 今亦爾. 無方便學因緣

成自性. 有方便學自性成因緣. 猶如一色. 不

了者. 言定有不知不有. 了者知色有不有故.

只是此有無. 兩人學敎非敎 異也. 問何故前

開理內外異. 後復合明之耶. 解云. 開合□爲

對緣. 前開理內外. 正爲對由來人. 由來人. 唯

知有一種有無二諦. 不知有兩有無二諦. 唯

知有一三假四忘. 不知有兩三假四忘. 今明.

有兩有無. 有兩三假. 有兩四忘. 他有有故有.

有無故無. 有三假故三假. 有四忘故四忘. 此

□是理外二諦. 今明. 因緣有無. 因緣三假四

忘. 是理內二諦. 開理內外得失. 令彼識理內

外得失捨失學得從外入內也. 所以合明者.

此爲三論學者. 三論學者. 聞說理內外. 便謂.

有理內外異. 更成理內外二見. 爲此人故明.

二諦何曾有二. 特是無方便不了者. □爲理

外. 有方便了者. 卽名理內. 然二諦實無異. 爲

是故. 明開合兩種也. 問何故明此開合兩種

耶. 解云. 此之兩種. □爲開道令衆生悟入也.

前開理內外令悟者. 明有所得理外有無. 不

能表道. 明無所得有無. 有是無有. 無是有無.

有無表不有不無. 因敎悟理. 從假入中. 故師

云. 聖人開眞俗以表道. 說有無以化物也. 次

經數: 一八五四

經名: 二諦義卷上

頁數: 九○

上	欄

合明令悟者. 明有無未曾二. 不了者成自

性. 了者成因緣. 只了自性有無成因緣. 因緣

有無有無卽不有無. 悟於正道故. 此二種□

令悟於一道. 經文皆爾. 故法華云. 唯有一大

事因緣故. 出現於世. 又云. 說種種乘皆爲一

乘也. 次問. 旣皆爲顯道者. 何不發初卽爲說

非有非無令悟正道. 而忽諸法. 非有非無說

有無表不有無. 然後令悟非有非無. 何乃迂

□者耶. 解云. 此可有兩意. 今且作一種釋之.

明若直說甁衣等有是世諦. 此賢聖眞知諸

法畢竟空名眞諦. 此已□潛不受. 明諸法實

錄是有. 那得言究竟無耶. 此尙不受. 何肉說

諸法非是有非是無. 豈當信之. 爲此人故. 以

方便. 於無名相中. 假名相說. 說有是凡諦. 說

空是聖諦. 令其改凡學聖. 如法華所明. 衆生

諸根鈍. 著樂癡所盲. 如斯之等類. 云何而可

度諸法寂滅相. 不可以言宣. 我寧不說法. 疾

入於涅槃. 若直說世諦有眞諦無. 何事言不

可說耶. 只爲諸法非有非無. 所以不可作有

無說. 爲此故. 方便說三. 脫珍御服. 得近其

子. 不得正門見. 於□□中窺之耳. 若不脫珍

御服. 不得化子. 今亦爾. 若卽說非有非無卽

不受. 所以方便前說有無. 令悟不有無也. 若

爾斯乃物自迂□. 非關佛故曲巧也. 廣洲大

高釋二諦義. 亦辨二諦是敎門也. 彼擧指爲

喩. 爲人不識月. 擧指令得月. 彼云. 不識月

故. 尋指得月. 雖尋指知所指. 所指竟非指. 所

指竟非指. 指月未嘗同. 尋指知所指. 所指因

指通. 所指所指通. 通之由神會. 指月未嘗同.

中	欄

所指□指外. 又云. 眞諦以本無受秤. 俗諦以

假有得名. 假有表有不有. 爲息斷見. 非謂有

也. 本無表無不無. 爲除常見. 非謂無也. 言有

不畢有. 言無不畢無. 名相未始一. 所表未始

殊. 此意明. 因二諦敎悟不二. 不二是所表. 如

因指得月月是所表也. 古人釋與今意同也.

今明. 二諦如指. 爲小兒不識月. 此爲小兒. 不

爲大老子. 大老子知月. 何須爲. 爲小兒不識

月故. 擧指令識月. 凡夫衆生亦爾. 不識理故.

須二諦敎. 故經云. 衆生癡如小兒. 亦名著者.

故不得前說不二之法也. 前已作一種釋明.

1如須依二諦說法. 不得發始卽說諸法非有

非無. 何者. 說有是世諦. 說空是眞諦. 已驚潛

不受. 肉爲說非有非無耶. 如脫珍御服也. 今

更作一種釋. 明依二諦說不得說非有非無

也. 然前須作一問然後乃得釋之. 問云. 經中

具有說有說無. 及說非有非無非眞非俗非

色非空. 如涅槃經云. 卽於波羅奈轉正法輪.

宣說中道. 一切衆生. 不破諸結. 非不能破. 非

破非不破. 是名中道. 說法非師非弟子. 非得

利非不得利. 名爲中道. 若爾此卽. 具有說二

說不二. 何得言唯依二諦說不得說不二耶.

又且長者初脫珍御服. 後還著珍御服. 有脫

有著不常脫. 那言常依二諦說不說非有無不

二耶. 解云. 說有說無. 說非有非無. □是敎非

是理. 一往開理敎者. 敎有言說. 理不可說. 理

旣不可說. 云何得悟. 所以得悟理者. 必假言

說. 爲是故. 說有無說非有無. □是敎皆令悟

理也. 問說有無可是二諦敎. 說非有無不二.

下	欄

云何亦是二諦敎耶. 答爲是義故. 所以山門

相承興皇. 祖述明三種二諦. 第一明. 說有爲

世諦. 於無爲眞諦. 第二明. 說有說無. 二□

世諦. 說非有非無不二爲眞諦. 汝所問者. 只

著我家第二節二是世諦不二是眞諦. 我今

更. 爲汝說第三節二諦義. 此二諦者. 有無二.

非有無不二. 說二說不二爲世諦. 說非二非

不二爲眞諦. 以二諦有此三種. 是故說法必

依二諦. 凡所發言. 不出此三種也. 又此二節

二諦. □出經論. 有爲世諦. 空爲眞諦. 如論所

明. 故論云. 有爲世諦. 此賢聖眞知空爲眞諦

也. 二爲世諦. 不二爲眞諦. 亦出論. 論云. 有

無□世諦. 故說第一義諦卽無也. 又淨名云.

我無我不二. 是無我義. 反卽我無我二爲我

義. 眞俗亦爾也. 二不二爲世諦. 非二非不二

爲眞諦者. 華嚴云. 不著不二法. 以無一二故.

又大論云. 破二不著一. 若爾故知. 非二非不

二. 名爲第一義諦也. 次明. 所以大師明此三

種二諦者. 有數意. 兩意已如前說. 一者爲釋

諸佛所說常依二諦. 亦是明諸佛所發言不

出三種二諦也. 二者爲釋經論. 經論復有此

三種二諦. 文如前所引云云. 然經中所以有

此三種說者. □是赴緣不同. 卽是各各爲人

悉檀. 或有聞說有無二諦悟. 卽爲說之. 乃至

聞說二不二爲世諦. 非二非不二爲第一義

諦故說之也. 又所以明三重二諦者. 此三種

二諦. □是漸捨義. 如從地架而起. 何者. 凡夫

之人. 謂諸法實錄是有. 不知無所有. 是故諸

佛. 爲說諸法畢竟空無所有. 言諸法有者. 凡